વડાપ્રધાન નરેન્દ્ર મોદીએ આજે તેમના બીજા દિવસની ગુજરાત યાત્રામાં ધરમપુર પછી ભાવનગર ખાતે સભાને સંબોધી હતી. ભાજપના પ્રદેશ પ્રમુખ જીતુ વાઘાણીનો ગઢ મનાતી ભાવનગર બેઠક પરથી પીએમ લોકોને આવનારી ચૂંટણીમાં ભાજપને જીતાડવા માટે અપીલ કરી હતી. ઉલ્લેખનીય છે કે ગુજરાત વિધાનસભાની ચૂંટણી અંતર્ગત પીએમ મોદી હાલ ગુજરાતમાં ભાજપનો પ્રચાર કરી રહ્યા છે. અને ઠેર ઠેર ચૂંટણી સભાઓ યોજી રહ્યા છે. ત્યારે ભાવનગર ખાતે વડાપ્રધાન કહ્યું કે મને બે લોકોએ ટ્રેન કર્યો છે એક કેશુભાઇ પટેલ અને બીજા હરિસિંહ ગોહિલ. હરિસિંહ ગોહિલના ચહેરા પર ક્યારેય તનાવ જોવા ના મળે. તે હરિસિંહ દાદાની કર્મ ભૂમિને હું નમન કરું છું.